సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మిస్త్రీ ఆరోపణలు పనికిమాలినవి: ముత్తురమన్
బ్రిటన్ స్టీల్ దిగ్గజం ‘కోరస్’ కంపెనీని టాటా గ్రూప్ చైర్మన్ రతన్ టాటా రెట్టింపు ధరకు కొనుగోలు చేసారని సైరస్ మిస్త్రీ చేసిన ఆరోపణల్లో నిజం లేదని టాటా స్టీల్ మాజీ వైస్ ప్రెసిడెంట్, మేనేజింగ్ డైరెక్టర్ బి. ముత్తురమన్ స్పష్టం చేసారు.
TNN | Updated:
Nov 23, 2016, 07:39PM IST
బ్రిటన్ స్టీల్ దిగ్గజం &lsquo;కోరస్&rsquo; కంపెనీని టాటా గ్రూప్ చైర్మన్ రతన్ టాటా రెట్టింపు ధరకు కొనుగోలు చేసారని సైరస్ మిస్త్రీ చేసిన ఆరోపణల్లో నిజం లేదని టాటా స్టీల్ మాజీ వైస్ ప్రెసిడెంట్, మేనేజింగ్ డైరెక్టర్ బి. ముత్తురమన్ స్పష్టం చేసారు. అవి పనికిమాలిన ఆరోపణలని మండిపడ్డారు. ఈ మేరకు ముత్తురమన్ బుధవారం ప్రెస్ నోట్ విడుదల చేసారు.
సుమారు దశాబ్ద కాలం క్రితం, 2007లో జరిగిన కొనుగోలుపై ఇప్పుడు మీడియాలో నిరాధారమైన కథనాలు చూసి ఆశ్చర్యానికి గురయ్యానని ముత్తురమన్ పేర్కొన్నారు. భారత్&zwnj;తో పాటు అంతర్జాతీయంగా టాటా స్టీల్ సామర్థ్యాన్ని పెంచడానికి ప్రధాన వ్యూహమని చెప్పారు. దీనిలో భాగంగా కంపెనీ టెక్నాలజీ సామర్థ్యాన్ని పెంచడానికి, అత్యంత నాణ్యమైన ఉత్పత్తులను అభివృద్ధి చేయడానికి విదేశీ కంపెనీలను స్వాధీనం చేసుకున్నామని వివరించారు. సింగపూర్&zwnj;కు చెందిన నాట్&zwnj;స్టీల్, థాయిలాండ్&zwnj; కంపెనీ మిలీనియం స్టీల్, బ్రిటన్ దిగ్గజం కోరస్ గ్రూప్ పీఎల్&zwnj;సీని విజయవంతంగా కొనుగోలు చేసామని పేర్కొన్నారు.
ఈ అన్ని ప్రక్రియల్లో టాటా స్టీల్ బోర్డు పూర్తి ప్రమేయముందని, కొనుగోలుకు బోర్డు సమ్మతించిందని ముత్తురమన్ స్పష్టం చేసారు. ప్రాథమిక బిడ్ వేసినప్పటి నుంచి కోరస్ విలువ పెరగడం ప్రారంభించిందని, లావాదేల్లో భాగంగానే కోరస్&zwnj;ను కొంచెం ఎక్కువ ధరకు కొనుగోలు చేయాల్సి వచ్చిందన్నారు. ఈ ప్రక్రియ అంతా చాలా పారదర్శకంగా జరిగిందని తెలిపారు. కాబట్టి కోరస్ కొనుగోలు విషయంలో మిస్త్రీ చేసిన పనికిమాలిన, నిరాధార ఆరోపణలను పట్టించుకోవాల్సిన అవసరం లేదన్నారు.